Skegness

Skegness er en ferieby og verdslig sogn i distriktet East Lindsey av grevskapet Lincolnshire. Den er lokalisert ved Lincolnshires kyst ved Nordsjøen, rundt 69 km øst for byen Lincoln; 21 km sørøst for Spilsby; og 39 km nordøst for Boston. Skegness var opprinnelig en fiskerlandsby med en liten havn. Da jernbanen kom i 1875 fikk turismen en større rolle. Butlins, en britisk kjede av ferieleirer, åpnet sitt første feriested i Skegness i 1936. Delvis grunnet dette ble feriestedet et av de best kjente feriesteder ved kysten i Storbritannia. I henhold til folketellingen i 2011 hadde byen en befolkning på 24 876 innbyggere.[Skegness (Lincolnshire)], City Population

Som turistmål har byen fått en rekke kjælenavn; Skeg, Skeggy, Costa del Skeg eller «østkystens Blackpool», og har en kjent maskot, Jolly Fisherman.

 Etymologi 
Stedsnavnet Skegness kommer fra perioden med norrøn bosetning i England, skjønt det er ingen referanse til en landsby ved navn Skegness i Domesday Book (1086). Siste stavelse, -ness, er norrønt, og tilsvarer norske nes (odde), mens første stavelse, Skeg, er blant annet blitt tolket som et personnavn, Skeggi. Det er dog ikke et vanlig personnavn, men heller en beskrivelse, «den skjeggete». Likevel henspiller det neppe på en person, men mer sannsynlig er det å se det som et rent geografisk uttrykk hvor skjegg + nes må forstås som en beskrivelse av en landtunge, en referanse til bredden ved en vinkel til kysten.Cameron, Kenneth (1998): A Dictionary of Lincolnshire Place-names, Nottingham, ISBN 0-904889-58-0 Den opprinnelige danske bosetningen lå øst for dagens by og ble vasket vekk av havet tidlig på 1500-tallet.Mills, A.D. (1998): Oxford Dictionary of English Place-names, Oxford, ISBN 0-19-280074-4, som oppgir begge muligheter, personnavn og geografisk trekk, muligheter.

 Vennskapsbyer 
Skegness har følgende vennskapsbyer:

  Bad Gandersheim, Tyskland

Vennskapsforbindelsen har eksistert i mer enn tretti år, og Skegness er vert for sine tyske besøkende normalt hvert andre år.«Twin Town - Bad Gandersheim» 

 Referanser 

 Eksterne lenker 


 Skegness Guide, hva som skjer, ting å gjøre, nyheter
 Skegness Town Council
 Fotografier av Skegness, Mablethorpe, Chapel St Leonards fra gamle dager og til i dag 
 Historien til Butlin's
 Skegness Standard, lokalavisen


Kategori:Byer i Lincolnshire

Kategori:Domesday Book
Kategori:Havnebyer i Storbritannia
Kategori:Havnebyer ved Nordsjøen